สวัสดีค่ะ เดือนนี้ประจำเดือนหนูมาก่อนปกติประมาณ8วัน หลังจากประจำเดือนหมด ตกขาวหนูก็มาเยอะผิดปกติ จน2-3วันหลังจากที่ประจำเดือนหมดแล้ว ตกขาวหนูก็เป็นสีน้ำตาล บางครั้งก็เป็นสีน้ำตาลปนเลือดนิดๆ มีอาการคัน บางครั้ง อยากทราบว่าเพราะอะไร อันตรายไหมคะ
สวัสดีค่ะ อาการตกขาวปนเลือดเกิดได้จาก1.ช่องคลอดอักเสบและติดเชื้อ จากเชื้อรา เชื้อแบคทีเรีย หรือเชื้อโพรโทซัว2.เป็นอาการปกติ ถ้าเกิดหลังมีประจำเดือนเล็กน้อย คืออาจมีเลือดประจำเดือนปนออกมา3.มีแผลบริเวณช่องคลอดเช่นจากเพศสัมพันธ์ ทำให้มีเลือดปนตกขาวออกมา4 อวัยวะภายในอุ้งเชิงกรานอักเสบแนะนำควรไปพบสูตินรีแพทย์เพื่อตรวจภายใน และนำสารคัดหลั่งจากช่องคลอดมาตรวจเพิ่มเติมค่ะ หากมีอาการคัน ระคายเคืองมาก มีเลือดไหลออกเยอะ ปวดหน่วงท้องน้อย ควรรีบไปค่ะการดูแลตัวเองเบื้องต้น แนะนำหยุดกินยาที่ไม่จำเป็นไปก่อนถ้าทำได้ ไม่สวนล้างช่องคลอด ทำความสะอาดอวัยวะเพศด้วยน้ำสะอาดภายนอกเท่านั้น งดการมีเพศสัมพันธ์